ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 98/97 της 12ης Δεκεμβρίου 1997 για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως προσαρμόστηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «η συμφωνία», και ιδίως τα άρθρα 86 και 98,

Εκτιμώντας:

ότι το πρωτόκολλο 31 της συμφωνίας έχει τροποποιηθεί με την απόφαση αριθ. 73/97 της Μεικτής Επιτροπής του ΕΟΧ (1) 7

ότι είναι σκόπιμη η διεύρυνση της συνεργασίας των συμβαλλομένων μερών της συμφωνίας ώστε να περιληφθούν τα συναφή με τον ΕΟΧ μέρη της κοινοτικής συμβολής στην τηλεματική ανταλλαγή δεδομένων μεταξύ των δημοσίων διοικήσεων στην Κοινότητα (IDA) [απόφαση 95/468/ΕΚ του Συμβουλίου (2)] 7

ότι, επομένως, πρέπει να τροποποιηθεί τα πρωτόκολλο 31 της συμφωνίας, ώστε να επιτραπεί η έναρξη της συνεργασίας αυτής από την 1η Ιανουαρίου 1997,

ΑΠΟΦΑΣΙΖΕΙ:

Άρθρο 1

Στο πρωτόκολλο 31 της συμφωνίας προστίθεται το ακόλουθο άρθρο:

«Άρθρο 17

Τηλεματική ανταλλαγή δεδομένων μεταξύ των δημόσιων διοικήσεων (IDA)

1. Τα κράτη ΕΖΕΣ, από την 1η Ιανουαρίου 1997 και σύμφωνα με το πρόγραμμα εργασίας του προσαρτήματος 3 του παρόντος πρωτοκόλλου, συμμετέχουν στα έργα και στις δραστηριότητες του κοινοτικού προγράμματος που αναφέρεται στην παράγραφο 4.

2. Τα κράτη ΕΖΕΣ συμβάλλουν οικονομικά στο πρόγραμμα που αναφέρεται στην παράγραφο 4 όπως προβλέπεται στο άρθρο 82 παράγραφος 1 στοιχείο α) της συμφωνίας.

3. Τα κράτη ΕΖΕΣ, από τη στιγμή που θα αρχίσει η συνεργασία στο πρόγραμμα που αναφέρεται στην παράγραφο 4, θα συμμετέχουν πλήρως στα σχετικά με τον ΕΟΧ θέματα της επιτροπής τηλεματικής διαχείρισης (Telematics in Administration Commitee-TAC), η οποία βοηθά την Επιτροπή κατά την υλοποίηση, διαχείριση και ανάπτυξη του εν λόγω προγράμματος, όσον αφορά τα τμήματα των σχεδίων το προγράμματος που αναφέρονται στον ΕΟΧ.

4. Το αντικείμενο του παρόντος άρθρου αποτελεί η ακόλουθη κοινοτική νομοθετική πράξη:

- 395 D 0468: Απόφαση 95/468/ΕΚ του Συμβουλίου, της 6ης Νοεμβρίου 1995, για την κοινοτική συμβολή της τηλεματικής ανταλλαγής δεδομένων μεταξύ των δημοσίων διοικήσεων στην Κοινότητα (IDA) (ΕΕ L 269 της 11. 11. 1995, σ. 23).»

Άρθρο 2

Το κείμενο το επισυναπτόμενο ως παράρτημα της παρούσας απόφασης προστίθεται στο πρωτόκολλο 31 ως προσάρτημα 3.

Άρθρο 3

Η παρούσα απόφαση αρχίζει να ισχύει στις 13 Δεκεμβρίου 1997, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις οι προβλεπόμενες στο άρθρο 103 παράγραφος 1 της συμφωνίας, εντός έξι μηνών από την ημερομηνία της παρούσας απόφασης. Εφαρμόζεται από την 1η Ιανουαρίου 1997.

Άρθρο 4

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 12 Δεκεμβρίου 1997.

Για τη μεικτή επιτροπή του ΕΟΧ

Ο Πρόεδρος

E. BULL

(1) Βλέπε σελίδα 39 της παρούσας Επίσημης Εφημερίδας.

(2) ΕΕ L 269 της 11. 11. 1995, σ. 23.

ΠΑΡΑΡΤΗΜΑ

«Προσάρτημα 3 στο πρωτόκολλο 31

Τηλεματική ανταλλαγή δεδομένων μεταξύ δημόσιων διοικήσεων (IDA)

Πρόγραμμα εργασίας

Τα κράτη ΕΖΕΣ συμμετέχουν μόνον στα ακόλουθα σχέδια και δραστηριότητες που απορρέουν από το άρθρο 2 της απόφασης 95/468/ΕΚ της 6ης Νοεμβρίου 1995, για την κοινοτική συμβολή της τηλεματικής ανταλλαγής δεδομένων μεταξύ των δημοσίων διοικήσεων στην Κοινότητα (IDA):

- Πρακτική εισαγωγή ηλεκτρονικού ταχυδρομείου με βάση το X.400

- Οριζόντιες ενέργειες - (Αρχιτεκτονική, καθολικές υπηρεσίες, TESTA)

- Οριζόντια δράση - Διαλειτουργικότητα μεταξύ εθνικών τηλεματικών συστημάτων

- Οριζόντιες ενέργειες - Καθολικές υπηρεσίες - Παρακολούθηση προσφορών αγοράς

- Οριζόντιες ενέργειες - Διαλειτουργικότητα περιεχομένου πληροφοριών

- Οριζόντιες ενέργειες - Νομικές παράμετροι και παράμετροι ασφαλείας

- Ενέργειες ενημέρωσης και προώθησης όσον αφορά το IDA

- Οριζόντιες ενέργειες - Ποιοτικός έλεγχος και υποστήριξη έργων

- TESS (Telematics for Social Security/Τηλεματική για την κοινωνική ασφάλιση) = SOSENET (Social Security Network/Δίκτυο για την κοινωνική ασφάλιση)

- EURES (European Employment Services/Ευρωπαϊκές Υπηρεσίες Απασχόλησης):

Η ενδεχόμενη συμμετοχή του Λιχτενστάιν θα εξετασθεί στο τέλος του 1997, με την επιφύλαξη του αποτελέσματος της κοινής εξέτασης, αναφορά της οποίας γίνεται στο άρθρο 9 του πρωτοκόλλου 15 της συμφωνίας

- EUPHIN (European Union Public Health Information Network/Δίκτυο πληροφοριών Δημόσιας Υγείας της Ευρωπαϊκής Ένωσης)

- ANIMO (Animal Movement/Διακίνηση ζώων):

Η Νορβηγία και η Ισλανδία συμμετέχουν από την ημερομηνία θέσης σε ισχύ της απόφασης της Μεικτής Επιτροπής του ΕΟΧ με την οποία ενσωματώνονται οι σχετικές κοινοτικές πράξεις στη συμφωνία για τον ΕΟΧ. Το ενδεχόμενο συμμετοχής του Λιχτενστάιν θα εξετασθεί περί το τέλος του 1998.

- PHYSAN - Κοινοί κατάλογοι ποικιλιών

- PHYSAN - Europhyt:

Τα κράτη ΕΖΕΣ συμμετέχουν από την ημερομηνία θέσης σε ισχύ της απόφασης της Μεικτής Επιτροπής του ΕΟΧ με την οποία ενσωματώνονται στη συμφωνία για τον ΕΟΧ οι σχετικές κοινοτικές πράξεις

- SHIFT (System to assist the Health Controls of Imports of items at Frontier Inspection posts from Third countries/Σύστημα για την υποβοήθηση υγειονομικών ελέγχων εισαγωγών προϊόντων από τρίτες χώρες κατά τους ελέγχους στα σύνορα):

Η Νορβηγία και η Ισλανδία συμμετέχουν από την ημερομηνία θέσης σε ισχύ της συμφωνίας της Μεικτής Επιτροπής του ΕΟΧ με την οποία ενσωματώνονται στη συμφωνία για τον ΕΟΧ οι σχετικές κοινοτικές πράξεις

Το ενδεχόμενο συμμετοχής του Λιχτενστάιν θα εξετασθεί περί το τέλος του 1998.

- ITCG (Illegal Traffic of Cultural Goods/Παράνομη δικαίνηση πολιτισμικών αγαθών)

- SIMAP (Information System for Public Procurement/Σύστημα πληροφόρησης για κρατικές προμήθειες)

- TARIC (Integrated Tariff of the Community/Ολοκληρωμένο κοινοτικό δασμολόγιο)

- EBTI (European Binding Tariff Info/Ευρωπαϊκό σύστημα δεσμευτικών δασμολογικών πληροφοριών)

- TRANSIT (Κοινοτική/Κοινή διαμετακόμιση)

- CCN/CSI (Common Communications Network/Κοινό δίκτυο επικοινωνίας)

- EIONET (European Environment Agency Network/Δίκτυο Ευρωπαϊκού Οργανισμού Περιβάλλοντος)

- EMEA (European Μedicine Εvaluation Αgency Νetwork/Δίκτυο Ευρωπαϊκού Οργανισμού Ιατρικής Αξιολόγησης):

Τα κράτη ΕΖΕΣ συμμετέχουν από την ημερομηνία θέσης σε ισχύ της απόφασης της Μεικτής Επιτροπής του ΕΟΧ για την ενσωμάτωση στη συμφωνία για τον ΕΟΧ των σχετικών κοινοτικών πράξεων

- DSIS (Distributed Statistical Information Services/Υπηρεσίες κατανεμημένων στατιστικών πληροφοριών)

- EXTRACOM

- SERT (Statistiques d'Entreprises et Rιseaux Tιlιmatiques/Στατιστικά δεδομένα για επιχειρήσεις και τηλεματικά δίκτυα)

- STATEL - Καθολικές υπηρεσίες (οριζόντιες ενέργειες)».